Xo' um pin iri na ne,
quiji' mama' ac urut pain na com.
Wara xim pin na,
om ca hwet querec caparut Jeju.
Piton to ac urut pain na mam' horoho wa ma'.
Pan horoho mama' xin xijein cacarain cain ta ac urut na,
pan horoho mama' ac urut na.
Xumu urut pain Cafarnaum ma'.
Nuru mip ac ne na hotowa ma' quem.
Nocom nocom ac ne na com.
Pan horoho pan horoho,
to pira ca' ac urut pain na cacarain ma'.
Am 5 ne tara quilômetro nein ca pan horoho urut ma',
am 6 ne tara quilômetro ca pan horoho mama' urut ma'.
Querec ac urut con na Jeju ma',
pain ca xut cain quimain com ma'.
Xut hwet naparut pain mam' horoho nuxut.
Jin' tamana ac urut na.
Om na,
wata' ta.
Ta jin' mahu' me ta ac caparut na.
Tomi' querec te urut con.
Piri' pe rain mam' horoho wa ca' ac urut con na,
ane ane hwet hap ac urut pain na wapit ca xumu urut ma'.